Diari Oficial de la Generalitat Valenciana


Sumari del DOGV 9013, del 04-02-2021 (2021/938)

RESOLUCIÓ de 28 de gener de 2021, de la Conselleria d'Hisenda i Model Econòmic, per la qual s'accepta la cessió gratuïta, per un termini de deu anys, de l'immoble situat al terme municipal d'Elx, antic col·legi rural d'Algoda, per a destinar-lo a l'atenció de persones amb diversitat funcional de la zona.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9013

Data del DOGV
:   04-02-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/938


Data del document
:   28-01-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 28 de gener de 2021, de la Conselleria d'Hisenda i Model Econòmic, per la qual s'accepta la cessió gratuïta, per un termini de deu anys, de l'immoble situat al terme municipal d'Elx, antic col·legi rural d'Algoda, per a destinar-lo a l'atenció de persones amb diversitat funcional de la zona. [2021/938]  
L'Ajuntament d'Elx, mitjançant l'Acord de la Junta de Govern Local de 30 d'octubre de 2020, va acordar la cessió gratuïta de l'ús a la Generalitat, per un termini de deu anys, de l'immoble situat al terme municipal d'Elx, antic col·legi rural d'Algoda, per a destinar-lo a l'atenció de persones amb diversitat funcional de la zona.  
A proposta de la sotssecretària de Vicepresidència i Conselleria d'Igualtat i Polítiques Inclusives, de 18 de gener de 2021, es van iniciar els tràmits legals oportuns per a l'acceptació de la cessió.  
La cessió s'efectua d'acord amb el que es disposa en l'article 37 de la Llei 14/2003, de 10 d'abril, de patrimoni de la Generalitat, i la seua disposició addicional onzena, que regula la mutació demanial.  
Segons aquest article 37: «Les administracions territorials de la Comunitat podran afectar béns i drets demanials a un ús o servei públic competència de la Generalitat i transmetre-li'n la titularitat quan resulten necessaris per al compliment de les seues finalitats. L'administració adquirent mantindrà la titularitat del bé mentre continue afectat a l'ús o servei públic que motiva la mutació i, per tant, conserva el seu caràcter demanial. Si el bé o dret no fora destinat a l'ús o servei públic o deixara de destinar-s'hi posteriorment, revertirà a l'administració transmissora, integrant-se en un patrimoni amb totes les seues pertinences i accessions».  
L'article 44 de la Llei 14/2003, de patrimoni de la Generalitat, estableix en el punt 1 que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics competència de la Generalitat, i en el punt 2 indica que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la llei esmentada disposa que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. Per consegüent, una vegada perfeccionada la cessió i acceptació, l'immoble queda automàticament afecte al servei públic social assistencial i adscrit a la Vicepresidència i Conselleria d'Igualtat i Polítiques Inclusives, a la qual en correspon l'administració, defensa i conservació.  
  
En conseqüència, sobre la base dels esmentats articles de la Llei 14/2003, de 10 d'abril, de patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de l'ús per un termini de deu anys, realitzada per l'Ajuntament d'Elx, de l'immoble situat en aquest terme municipal, antic col·legi rural d'Algoda, que limita: nord, terrenys de Diego i María Antonia García Martínez; sud, camí del Barracó o de Catral; est, camí d'accés a terrenys de Diego i María Antonia García Martínez, i oest, terrenys propietat de Carmen Roca Jover.  
Consta inscrita en el Registre de la Propietat d'Elx 3, en el tom 1274, llibre 307, foli 178, finca 21191, inscripció 1a.  
Referència cadastral: 002300900XH93D0001YR.  
L'immoble s'accepta lliure de càrregues, gravàmens i al corrent de qualsevol despesa.  
  
Segon  
La cessió realitzada per l'Ajuntament d'Elx es realitza amb la condició de destinar l'immoble a l'atenció de persones amb diversitat funcional de la zona.  
  
Tercer  
El dret d'ús sobre l'immoble haurà d'incorporar-se a l'Inventari general de béns i drets de la Generalitat en concepte de bé de domini públic afecte al servei públic social assistencial i adscrit a la Vicepresidència i Conselleria d'Igualtat i Polítiques Inclusives, a la qual corresponen les competències demanials sobre aquest, inclosa l'administració, defensa i conservació, sense perjudici d'una posterior adscripció a l'IVASS.  
  
Quart  
Notificar aquesta resolució a l'ajuntament cedent i publicar-la en el Diari Oficial de la Generalitat Valenciana, en compliment del que es disposa en l'article 44 de la Llei 14/2003, de 10 d'abril, de patrimoni de la Generalitat.  
  
Contra aquest acte, que posa fi a la via administrativa, es podrà interposar un recurs contenciós administratiu en el termini de dos mesos comptats a partir de l'endemà de la notificació, davant de la jurisdicció contenciosa administrativa, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà efectuar un requeriment previ a la interposició del recurs contenciós administratiu, davant de l'òrgan que va dictar l'acte, en el termini de dos mesos comptats des que l'administració requeridora l'haguera conegut, de conformitat amb el que es disposa en l'article 44 de l'esmentada Llei 29/1998.  
  
  
València, de 28 de gener de 2021.- El conseller d'Hisenda i Model Econòmic: Vicent Soler i Marco.